รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.บึงกาฬ ติดตามการขับเคลื่อนงานตามนโยบายรัฐบาล พร้อมกำชับศูนย์ปฏิบัติการ พม. เฝ้าระวังภัยหนาว โดยเฉพาะกลุ่ม เด็ก ผู้สูงอายุ และคนพิการ
วันศุกร์ที่ 24 พฤศจิกายน 2560
รมว.พม. ลงพื้นที่ จ.บึงกาฬ ติดตามการขับเคลื่อนงานตามนโยบายรัฐบาล พร้อมกําชับศูนย์ปฏิบัติการ พม. เฝ้าระวังภัยหนาว โดยเฉพาะกลุ่ม เด็ก ผู้สูงอายุ และคนพิการ
รมว.พม. ลงพื้นที่ จ.บึงกาฬ ติดตามการขับเคลื่อนงานตามนโยบายรัฐบาล พร้อมกําชับศูนย์ปฏิบัติการ พม. เฝ้าระวังภัยหนาว โดยเฉพาะกลุ่ม เด็ก ผู้สูงอายุ และคนพิการ
วันนี้ (24 พ.ย. 60) เวลา 09.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมคณะผู้บริหารกระทรวง พม. ลงพื้นที่จังหวัดบึงกาฬ เพื่อติดตามการดําเนินงานตามภารกิจกระทรวง การพัฒนาสังคมและความมั่นคงของมนุษย์ พม. ในการช่วยเหลือประชาชนกลุ่มเป้าหมาย ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส พร้อมเป็นประธาน "การรณรงค์ยุติความรุนแรงต่อเด็ก สตรี และบุคคลในครอบครัว จังหวัด บึงกาฬ” ประจําปี 2560 โดยมี นายพิสุทธิ์ บุษยพรรณพงศ์ ผู้ว่าราชการจังหวัดบึงกาฬ ให้การต้อนรับ ณ โรงเรียนอนุบาล เซกา อําเภอเซกา จังหวัดบึงกาฬ
พลตํารวจเอก อดุลย์กล่าวว่า ด้วยรัฐบาล โดยพลเอก ประยุทธ์ จันทร์โอชา นายกรัฐมนตรี มีความห่วงใยประชาชนทั่วประเทศ โดยเฉพาะการลดความเหลื่อมล้ําของสังคม และการสร้างโอกาสการเข้าถึงบริการของรัฐ ซึ่งได้มอบหมายให้ทุกส่วนราชการลงพื้นที่พบปะประชาชนและติดตามผลการดําเนินงานในการขับเคลื่อนการพัฒนาในระดับจังหวัด สอดคล้องกับการดําเนินภารกิจกระทรวง พม. ด้วยการพัฒนาคุณภาพชีวิตที่ดีของประชาชนกลุ่มเป้าหมายในทุกพื้นที่ ได้แก่ เด็ก เยาวชน สตรี ผู้สูงอายุ คนพิการ และผู้ด้อยโอกาส โดยจัดบริการสวัสดิการสังคมต่างๆ อาทิ เงินอุดหนุนเพื่อการเลี้ยงดูเด็กแรกเกิด เบี้ยยังชีพผู้สูงอายุ เบี้ยความพิการ เงินทุนสําหรับผู้สูงอายุและคนพิการ การส่งเสริมการประกอบอาชีพ และการช่วยเหลือในด้านต่างๆ เพื่อให้ประชาชนทุกกลุ่มเป้าหมายได้รับบริการและสิทธิสวัสดิการสังคมจากรัฐอย่างทั่วถึงและเท่าเทียมกัน
พลตํารวจเอก อดุลย์กล่าวต่อไปว่า จังหวัดบึงกาฬ เป็นจังหวัดหนึ่งในภาคตะวันออกเฉียงเหนือตอนบน ซึ่งมักประสบปัญหาภัยหนาวจากสภาวะอากาศในฤดูหนาว ทําให้ประชาชนจํานวนมาก โดยเฉพาะผู้ประสบภัยหนาวที่เป็นกลุ่มเป้าหมายของกระทรวง พม. ได้รับความเดือดร้อนเป็นอย่างมากในการดํารงชีวิต ซึ่งขณะนี้ ประเทศไทยอยู่ในช่วงฤดูหนาว กระทรวง พม. จึงมีความห่วงใยในคุณภาพชีวิตของประชาชนกลุ่มเป้าหมาย ตนจึงได้ลงพื้นที่จังหวัดบึงกาฬ ณ โรงเรียนอนุบาลเซกา อําเภอเซกา เพื่อพบปะเยี่ยมเยียนและให้กําลังใจประชาชนกลุ่มเป้าหมาย พร้อมทีม One Home จังหวัดบึงกาฬ ซึ่งประกอบด้วยทุกหน่วยงานในพื้นที่ของกระทรวง พม. และหน่วยงานในพื้นที่ที่เกี่ยวข้อง โดยได้ให้ความช่วยเหลือในด้านต่างๆ ได้แก่ การซ่อมบ้านผู้สูงอายุ จํานวน 5 หลัง การซ่อม/สร้างบ้านในโครงการ 1 ตําบลซ่อม 1 ตําบลสร้าง เพื่อผู้สูงอายุ คนพิการ และผู้ด้อยโอกาส จํานวน 11 หลังคาเรือน เงินกู้ยืมกองทุนผู้สูงอายุ จํานวน 7 ราย เงินสงเคราะห์ผู้มีรายได้น้อย จํานวน 50 ราย เงินสงเคราะห์เด็ก จํานวน 100 ราย เงินสงเคราะห์คนพิการ จํานวน 20 ราย และถุงยังชีพ รวมทั้งรถวีลแชร์สําหรับคนพิการ จํานวน 2 ราย ทั้งนี้ ได้กําชับให้ ศปก.พม. ทุกจังหวัด เตรียมแผนเฝ้าระวัง และจัดทีม One Home ลงพื้นช่วยเหลือผู้ประสบภัยหนาว โดยเฉพาะกลุ่มเป้าหมาย ได้แก่ เด็ก ผู้สูงอายุ และคนพิการ ได้อย่างรวดเร็ว
พลตํารวจเอก อดุลย์กล่าวเพิ่มเติมว่า เนื่องด้วย กระทรวง พม. ได้กําหนดรณรงค์ยุติความรุนแรงต่อเด็ก สตรี และบุคคลในครอบครัว ทั่วประเทศ ตลอดทั้งเดือนพฤศจิกายน 2560 ทางจังหวัดบึงกาฬ จึงได้กําหนดจัดกิจกรรม "การรณรงค์ยุติความรุนแรงต่อเด็ก สตรี และบุคคลในครอบครัว” ประจําปี 2560 โดยมีตนเป็นประธานเปิดงาน และมอบป้ายริบบิ้นและเข็มกลัดสีขาว ซึ่งเป็นสัญลักษณ์สากลในการเผยแพร่การรณรงค์อย่างต่อเนื่องทุกปี ให้กับ นายพิสุทธิ์ บุษยพรรณพงศ์ ผู้ว่าราชการจังหวัดบึงกาฬ และหัวหน้าส่วนราชการ พร้อมทั้งปล่อยขบวนจักรยานเพื่อเผยแพร่และประชาสัมพันธ์การรณรงค์ยุติความรุนแรงต่อเด็ก สตรี และความรุนแรงในครอบครัว ประจําปี 2560 ภายใต้แนวคิด "สร้างครอบครัวไร้รุนแรง ด้วยสื่อสาร ที่สร้างสรรค์” ทั้งนี้ เพื่อเป็นการรวมพลังในการแสดงออกถึงการยุติความรุนแรงในทุกรูปแบบ และส่งเสริมให้เกิดพลังทางสังคมในพื้นที่จังหวัดบึงกาฬ ซึ่งปัญหาความรุนแรงเป็นเรื่องที่ทุกคนในสังคมต้องร่วมมือกัน